Ѻсо́бєнная же, єли̂ка бг҃ъ коему́ждо человѣ́ку дадѐ, илѝ бога́тство ми́лостыни ра́ди, илѝ убо́жество благода́рнагѡ ра́ди терпѣ́нія, илѝ вла́сть правосу́дія ра́ди и утвержде́нія добродѣ́тели, илѝ покоре́ніе и ра́бство гото́вагѡ ра́ди спасе́нія душѝ, илѝ здра́віе вспоможе́нія ра́ди тре́бующымъ и дѣ́ланія по бз҃ѣ, илѝ болѣ́знь вѣнца̀ ра́ди терпѣ́нія, илѝ ра́зумъ и крѣ́пость стяжа́нія ра́ди добродѣ́тели, илѝ безси́ліе и невѣ́жество повинове́нія ра́ди въ безмо́лвіи со смире́ніемъ и удале́нія веще́й, илѝ нево́льное лише́ніе веще́й во́льнагѡ ра́ди спасе́нія и по́мощи не могу́щымъ пріитѝ въ соверше́нство нестяжа́нія, илѝ понѐ къ ми́лостыни, илѝ поко́ю и благоде́нствію ко є́же во́лею подвиза́тися и труди́тися въ добродѣ́теляхъ, я́коже безстра́стнымъ бы́ти, и ины̂я спастѝ ду́шы: илѝ искуше́ніе и ѕлоключе́ніе ко є́же нево́льнѣ спасє́ннымъ бы́ти немогу́щихъ ѿсѣщѝ свои́хъ хотѣ́ній, илѝ па́ки соверше́нства ра́ди могу́щихъ претерпѣ́ти съ ра́достію